cyanic-selkie/wikianc huggingface dataset:
בסיס נבטים
מפקדי הבסיס
לאור העובדה שבבסיס נבטים קיימים גם מטוסי קרב וגם תובלה, באופן מסורתי מפקד הבסיס הוא טייס קרב וסגנו טייס תובלה, אם מפקד הבסיס טייס תובלה אז סגנו יהיה טייס קרב.
שיכון משפחות
שיכון המשפחות של הבסיס נחשב באופן רשמי ליישוב ששמו מחנה עדי.
ברכת שומע תפילה
ברכת שומע תפילה היא הברכה השש עשרה בתפילת שמונה עשרה, אחת משלוש עשרה ברכות הבקשה בתפילה זו. הברכה עוסקת בבקשה כי התפילה תישמע ותיענה על ידי האל.
נוסח תימן בלדי
שְׁמַע קוֹלֵנוּ יְיָ אֱלֹהֵינוּ, חוּס וְרַחֵם עָלֵינוּ, וְקַבֵּל בְּרַחֲמִים וְרָצוֹן אֶת תְּפִלָּתֵנוּ.
מִלְּפָנֶיךָ מַלְכֵּנוּ, רֵיקָם אַל תְּשִׁיבֵנוּ.
כִּי אַתָּה שֹׁמֵעַ תְּפִלַּת כָּל פֶּה.
בָּרוּך אַתָּה יְיָ שֹׁמֵעַ הַתְּפִלָּה.
נוסח הספרדים
שְׁמַע קוֹלֵנוּ יְיָ אֱלֹהֵינוּ, אָב הָרַחֲמָן חוּס וְרַחֵם עָלֵינוּ, וְקַבֵּל בְּרַחֲמִים וּבְרָצוֹן אֶת תְּפִלָּתֵנוּ, כִּי אֵל שֹׁמֵעַ תְּפִלּוֹת וְתַחֲנוּנִים אָתָּה. וּמִלְּפָנֶיךָ מַלְכֵּנוּ, רֵיקָם אַל-תְּשִׁיבֵנוּ, חָנֵּנוּ וַעֲנֵנוּ וּשְׁמַע תְּפִלָּתֵנוּ. כִּי אַתָּה שֹׁמֵעַ תְּפִלַּת כָּל-פֶּה. בָּרוּךְ אַתָּה ה', שֹׁמֵעַ תְּפִלָּה.
נוסח אשכנז
שְׁמַע קוֹלֵנוּ יְיָ אֱלֹהֵינוּ, חוּס וְרַחֵם עָלֵינוּ וְקַבֵּל בְּרַחֲמִים וּבְרָצוֹן אֶת תְּפִלָּתֵנוּ, כִּי אֵל שֹׁמֵעַ תְּפִלּוֹת וְתַחֲנוּנִים אָתָּה, וּמִלְּפָנֶיךָ מַלְכֵּנוּ רֵיקָם אַל תְּשִׁיבֵנוּ, כִּי אַתָּה שֹׁמֵעַ תְּפִלַּת עַמְּךָ יִשְׂרָאֵל בְּרַחֲמִים. (הרפורמים משמיטים שורה זו) בָּרוּךְ אַתָּה יְיָ, שֹׁמֵעַ תְּפִלָּה.
נוסח ספרד
אָב הָרַחֲמָן, שְׁמַע קוֹלֵנוּ יְיָ אֱלֹהֵינוּ, חוּס וְרַחֵם עָלֵינוּ וְקַבֵּל בְּרַחֲמִים וּבְרָצוֹן אֶת תְּפִלָּתֵנוּ, כִּי אֵל שֹׁמֵעַ תְּפִלּוֹת וְתַחֲנוּנִים אָתָּה, וּמִלְּפָנֶיךָ מַלְכֵּנוּ רֵיקָם אַל תְּשִׁיבֵנוּ, חָנֵּנוּ וַעֲנֵנוּ וּשְׁמַע תְּפִלָּתֵנוּ, כִּי אַתָּה שֹׁמֵעַ תְּפִלַּת כָּל פֶּה. בָּרוּךְ אַתָּה יְיָ, שֹׁמֵעַ תְּפִלָּה.
נוסח איטליה
שְׁמַע קוֹלֵנוּ יְיָ אֱלֹהֵינוּ, וְחוּס וְחָנֵּנוּ וְרַחֵם עָלֵינוּ וְקַבֵּל בְּרַחֲמִים וּבְרָצוֹן אֶת תְּפִלָּתֵנוּ וְאֶת תְּחִינָתֵנוּ, כִּי אָב מָלֵא רַחֲמִים רַבִּים אַתָּה הוּא מֵעוֹלָם, וְלֹא נָשׁוּב רֵיקָם מִלְּפָנֶיךָ, כִּי אֵל שׁוֹמֵעַ תְּפִלָּה וְתַחֲנוּן אָתָּה. בָּרוּךְ אַתָּה יְיָ, שֹׁמֵעַ תְּפִלָּה.
נוסח רומניא
שְׁמַע קוֹלֵנוּ יְיָ אֱלֹהֵינוּ, וְחוּס וְחָנֵּנוּ וְרַחֵם עָלֵינוּ וְהוֹשִׁיעֵנוּ וְקַבֵּל בְּרַחֲמִים וּבְרָצוֹן אֶת תְּפִלָּתֵנוּ וְאֶת תְּחִינָתֵנוּ כִּי אֵלֶיךָ עֵינֵינוּ, כִּי אֵל שֹׁמֵעַ תְּפִלּוֹת וְתַחֲנוּנִים אַתָּה הוּא, מֵעוֹלָם לֹא נָשׁוּב רֵיקָם מִלְּפָנֶיךָ, כִּי אָב מָלֵא רַחֲמִים רַבִּים וְנֶאֱמָן אַתָּה וּשְׁמַע נָא אֵל בְּקוֹל תְּפִלָּתֵנוּ כַּאֲשֶׁר שָׁמַעְתָּ לִתְפִלַּת אֲבוֹתֵינוּ הַצַּדִּיקִים בִּימֵי קֶדֶם. בָּרוּךְ אַתָּה יְיָ, שׁוֹמֵעַ תְּפִלָּה.
נוסח פרובאנס
אָב הָרַחֲמָן בְּרַחֲמִיךָ הָרַבִּים שְׁמַע קוֹלֵנוּ יְיָ אֱלֹהֵינוּ, חוּס וְחָנֵּנוּ וְרַחֵם עָלֵינוּ וְקַבֵּל בְּרַחֲמִים וּבְרָצוֹן אֶת תְּפִלָּתֵנוּ וְאֶת תְּחִינָתֵנוּ, כִּי אֵל שׁוֹמֵעַ תְּפִלּוֹת וְתַחֲנוּנִים אַתָּה, וּמִלְּפָנֶיךָ מַלְכֵּנוּ רֵיקָם אַל תְּשִׁיבֵנוּ. ( בחזרת הש"ץ בימים שאומים תחנון מוסיפים: וּזְכוֹר רַחֲמֶיךָ וּכְבוֹשׁ כַעֲסֶךָ וְכַלֵּא מִמֶּנּוּ דֶּבֶר וְחֶרֶב וְרָעָב וְרָעָה וּשְׁבִי בִּזָּה צָרָה צַר וְאוֹיֵב וְאוֹרֵב וּמַסְטִין וּמִתְנַקֵּם וָחֳלָאִים רָעִים. וּבַטֵּל כָּל גְּזֵרוֹת קָשׁוֹת וְרָעוֹת מֵעָלֵינוּ וּמֵעַל כָּל עַמְּךָ בֵּית יִשְׂרָאל. וְקָרֵב לָנוּ יְיָ אֱלֹהֵינוּ עֵת הַגּאוּלָּה וְעֵת הַיְשׁוּעָה וְעֵת הַנֶּחָמָה וְעֵת הַחַיִּים וְעֵת הַשָּׁלוֹם וְתָבוֹא נָא לְפָנֶיךָ תְּפִלָּתֵנוּ וְתִכָּנֵס עִם תְּפִלַּת חֲסִידֶיךָ.) וַעֲנֵנוּ אָבִינוּ כִּי אַתָּה שֹׁמֵעַ תְּפִלַּת כָּל פֶּה. בָּרוּךְ אַתָּה יְיָ, שׁוֹמֵעַ תְּפִלָּה.
נוסח קטלוניה
אָב הָרַחֲמָן יְיָ אֱלֹהֵינוּ שְׁמַע קוֹלֵנוּ, חוּס וְרַחֵם עָלֵינוּ וְקַבֵּל בְּרַחֲמִים וּבְרָצוֹן אֶת תְּפִלָּתֵנוּ, כִּי אֵל שׁוֹמֵעַ תְּפִלּוֹת וְתַחֲנוּנִים אָתָּה, וּמִלְּפָנֶיךָ מַלְכֵּנוּ רֵיקָם אַל תְּשִׁיבֵנוּ, וַעֲנֵנוּ (אָבִינוּ) כִּי אַתָּה שׁוֹמֵעַ תְּפִלַּת עַמְּך יִשְׂרָאֵל (וְתַחֲנוּנִים אָתָּה) בְּרַחֲמִים בָּרוּךְ אַתָּה יְיָ, שׁוֹמֵעַ תְּפִלָּה.
נוסח ארץ ישראל
שְׁמַע ה' אֱלֹהֵינוּ בְּקוֹל תְּפִלָּתֵנוּ וְרַחֵם עָלֵינוּ,
כִּי אֵל חַנּוּן וְרַחוּם אָתָּה.
בָּרוּךְ אַתָּה ה' שׁוֹמֵעַ תְּפִלָּה.
תוספות
בתענית ציבור אומר היחיד לפני השורה "כי אתה שומע..." את תפילת עננו. התוספת נאמרת בתפילת מנחה לכל המנהגים, ולמנהגים מסוימים גם בתפילת שחרית ובתפילת ערבית. הוא לא נאמר בחזרת הש"ץ במקום זה, כיוון שהוא נאמר בין גואל לרופא כברכה בפני עצמה.
בעת בצורת ממושכת נוהגים לומר לפני השורה "כי אתה שומע..." את תפילת "ועננו בורא עולם", העוסקת בבקשת גשמים.
יחיד רשאי גם להוסיף לבקש את צרכיו במקום זה.
מנהגים והלכות
ברכה שומע תפילה היא ברכה אישית, וניתן לומר בקשות אישיות באמצע הברכה. כך נפסק להלכה בשולחן ערוך, על פי התלמוד: "שואל אדם צרכיו ב'שומע תפילה'".
עוד נפסק בשולחן ערוך כי מי שאיחר להגיע לבית הכנסת לא יתחיל תפילת שמונה עשרה אם הוא סבור כי לא יספיק לסיים את התפילה עד שהציבור יגיעו לקדושה. במידה וציבור המתפללים כבר סיים את הקדושה, לא יתחיל תפילת שמונה עשרה אם סבור שלא יספיק לסיים עד שיגיע החזן לברכת שומע תפילה, כך שיוכל לענות 'אמן' לברכה זו.
שבר (מתמטיקה)
במתמטיקה אלמנטרית, שבר הוא מספר, המוצג כחילוק של מספר שלם אחד במספר שלם שני (שאיננו 0). לשבר יש את הצורה, כאשר n, m הם מספרים שלמים, ו-n איננו 0.
מספר ממשי הניתן להצגה כשבר נקרא מספר רציונלי.
דוגמה: המספרים, הם שברים.
במשמעות רחבה יותר, שבר הוא כל מספר המוצג כחילוק של מספר אחד (לאו דווקא שלם) במספר אחר (למשל: π/4) ואף ביטוי המוצג כחילוק של ביטוי אחד באחר (למשל: ). בהמשך ערך זה נתמקד במשמעות הבסיסית, שהוצגה בתחילת הערך.
מונחים בשבר פשוט
הקו המפריד בין שני המספרים היוצרים את השבר קרוי קו השבר, המספר שמעליו קרוי מונה, והמספר שמתחתיו קרוי מכנה. לעיתים מחליף את קו השבר הסימן \!\, /, והשבר נרשם בצורה \!\,n/m.
מקובלת הבחנה בין שני סוגים של שברים:
שבר שבו למונה ולמכנה אין גורם משותף נקרא שבר מצומצם. כל שבר (עם מונה ומכנה שלמים) אפשר לצמצם, באמצעות חלוקת המונה והמכנה בגורם המשותף שלהם. לדוגמה: אינו שבר מצומצם, אך אם נחלק את המונה והמכנה ב-6 נקבל את השבר המצומצם, השווה בערכו לשבר המקורי.
שבר יסודי
שבר יסודי (ידוע גם כשבר יחידה, או שבר אוניטרי מהמונח האנגלי unit fraction) הוא מספר רציונלי הנכתב בצורת שבר שבו המונה שווה ל-1 והמכנה הוא מספר טבעי. שבר יסודי הוא לפיכך ההופכי של מספר טבעי, וצורתו. דוגמאות לשבר יסודי הן, , , , וכיוצא באלה.
כל מספר רציונלי ניתן לייצוג כסכום של שברים יסודיים (לעיתים בכמה אופנים) ההצגה נקראת שבר מצרי.
שבר מדומה
שבר מדומה הוא שבר פשוט שערכו המוחלט שווה ל–1 או גדול ממנו. למשל,,  או. בשבר המדומה ערכו המוחלט של המונה גדול או שווה לערכו המוחלט של המכנה. שבר מדומה נקרא בעברית בשם זה, כי נדמה שהוא שבר, אך למעשה אפשר לפרק אותו כסכום של שלם ושבר.
באנגלית נקרא השבר המדומה Improper fraction, כלומר "שבר לא תקין". אותה משמעות יש גם למונח הגרמני. בסינית השם הוא "שבר מזויף". המונח העברי אינו מרמז על תכונה שלילית של השבר המדומה (או על קשר כלשהו למספר מדומה), אלא רק על כך שמאחוריו חבוי משהו אחר.
הפיכת שבר מדומה למספר מעורב
כאמור, שבר מדומה נקרא כך כי אפשר לשנות את צורתו, ולמצוא בו שלמים. אם מחלצים משבר מדומה את כל השלמים שבו מתקבל מספר מעורב. למשל  אפשר לכתוב גם כ-. האלגוריתם לביצוע המעבר הזה הוא פשוט חילוק: למשל הופכים למספר מעורב על ידי ביצוע פעולת החילוק 22:7, מה שנותן 3 עם שארית 1. מכיוון שכדי להשלים את פעולת החילוק יש לחלק גם את השארית ב-7, מתקבל.
הפיכת מספר מעורב לשבר מדומה
כדי להפוך את   לשבר מדומה יש להכפיל את מספר היחידות-(3) במכנה-(7) = 21 ולהוסיף את השבר-. המספר הוא 1+21 שביעיות, כלומר.
שוויון בין שברים
בין שני שברים, ו- מתקיים שוויון אם ורק אם.
הכפלה של המונה והמכנה של שבר נתון במספר שלם שונה מ-0 אינה משנה את ערכו. בנוסחה
חיבור וחיסור
כדי לחבר שני שברים, יש להביאם למכנה משותף, ותוצאת החיבור היא סכום המונים של השברים (לאחר הבאתם למכנה משותף) מחולק במכנה המשותף. המכנה המשותף המיידי הוא מכפלת שני המכנים. בנוסחה:
דוגמה:
בחיסור השיטה זהה, כשפעולת החיבור מוחלפת בפעולת החיסור. בנוסחה:
כפל
כפל של שני שברים זה בזה שווה למכפלת המונים חלקי מכפלת המכנים. בנוסחה:
דוגמה:
חילוק
חילוק של שבר א' בשבר ב' שווה למכפלה של שבר א' בהופכי של שבר ב'. בנוסחה:
דוגמה:
שבר עשרוני
הצגה אחרת של שברים נעשית באמצעות שבר עשרוני. השבר הפשוט,, למשל, מוצג בצורה 0.5 כשבר עשרוני. הנקודה המפרידה בין שני חלקיו של שבר הרשום בצורה כזו קרויה נקודה עשרונית. משמאל לה נרשם חלקו השלם של המספר, ומימין לה נרשם חלק השבר של המספר. את הנקודה העשרונית, כפי שאנו מכירים אותה, הציג המתמטיקאי הסקוטי ג'ון נפייר בשנת 1617. בצורת רישום זו נשמרת שיטת הספירה העשרונית. על-כן, הספרה הראשונה מימין לנקודה מציינת כמות עשיריות, הספרה משמאל לה את כמות המאיות וכך הלאה.
כל מספר רציונלי, כלומר כל מספר הניתן להצגה כמונה חלקי מכנה, ניתן להצגה כשבר עשרוני בעל מספר ספרות סופי או כשבר מחזורי.
ייצוג מספרים בשיטה זו, שבה נקודה מפרידה בין החלק השלם לחלק השבר של המספר, אפשרי בכל בסיס, ולאו דווקא בבסיס עשרוני. המספר 10.1 בבסיס בינארי, למשל, שקול ל-2.5 בבסיס עשרוני.
אנרגיה חופשית של הלמהולץ
האנרגיה החופשית של הלמהולץ (על שם הרמן פון הלמהולץ) היא פוטנציאל תרמודינמי המאפשרת לחשב תכונות של מערכת תרמודינמית הנמצאת בטמפרטורה קבועה. לאנרגיה תפקיד במערכות אלו בדומה לתפקיד של האנרגיה הפנימית במערכות מכניות. כאשר מערכת נמצאת בטמפרטורה קבועה ואין שינוי במספר החלקיקים במערכת, האנרגיה החופשית של הלמהולץ מינימלית בשיווי משקל. בנוסף, הירידה באנרגיה החופשית של הלמהולץ מהווה חסם עליון לעבודה שמבצעת המערכת.
הגדרה
האנרגיה החופשית של הלמהולץ מוגדרת ע"י: כאשר
פיתוח
האנרגיה החופשית של הלמהולץ מתקבלת על ידי ביצוע התמרת לז'נדר לאנרגיה הפנימית:
כאשר N_i מספר החלקיקים מסוג i במערכת ו-. כלומר, האנרגיה החופשית של הלמהולץ היא פונקציית מצב בה מספר החלקיקים, הנפח והטמפרטורה (במקום האנטרופיה עבור האנרגיה הפנימית) הם המשתנים הבלתי תלויים.
ביטוי דיפרנציאלי
באמצעות הביטוי הדיפרנציאלי לאנרגיה הפנימית נקבל: כאשר \mu_i הפוטנציאל הכימי.
ממשוואה זו ניתן לקבל ביטויים עבור המשתנים התרמודינמיים הבלתי נשלטים:
הביטוי שהתקבל עבור הלחץ ניתן לרשום ע"י כאשר הביטוי השמאלי מסמל את "לחץ האנרגיה" והביטוי הימני את "לחץ האנטרופיה". לחץ האנרגיה דומיננטי ברב החומרים המוצקים ואילו  דומיננטי בגזים ובפולימרים אלסטיים (למשל גומי). משמעות הביטוי היא שכאשר הטמפרטורה קבועה, הלחץ כבר לא תלוי רק בביטוי  משום שהאנטרופיה יכולה להשתנות כתוצאה מהשינוי בנפח, אפילו אם האנרגיה הפנימית בלתי תלויה בנפח (למשל גז אידיאלי בטמפרטורה קבועה).
ניתן לקבל את קשרי מקסוול הבאים :
עיקרון מינימום האנרגיה החופשית ועקרון מקסימום העבודה
נוכל לתאר מערכת בטמפ' קבועה באמצעות מערכת המצומדת לאמבט חום בנפח קבוע ובעל טמפ' שאינה משתנה כאשר המערכת הכוללת (מערכת + אמבט) סגורה. כלומר, קיים מעבר חום בין המערכת לאמבט והאמבט גדול מאוד ביחס למערכת כך שכל שינוי במערכת לא משפיע על טמפרטורת האמבט. נתאר תהליך כך שהמערכת הכוללת נמצאת בשיווי משקל לפני ואחרי התהליך, לכן המשתנים התרמודינמיים לפני ואחרי התהליך מוגדרים היטב. כיוון שהמערכת הכוללת סגורה מתקיים החוק הראשון של התרמודינמיקה
כאשר השינוי באנרגיית האמבט, \Delta U השינוי באנרגיית המערכת ו- W העבודה שנעשתה על ידי המערכת. האמבט בנפח קבוע ולכן אינו מבצע עבודה. כלומר השינוי באנרגיית האמבט שווה לחום המועבר למערכת
טמפרטורת האמבט T קבועה ולכן האמבט נמצא בשיווי משקל ובעל אנטרופיה מוגדרת היטב
המערכת בשיווי משקל בתחילת ובסוף התהליך ולכן בטמפרטורה T והשינוי באנטרופיה הכוללת הוא המערכת הכוללת סגורה ולכן לפי החוק השני של התרמודינמיקה, האנטרופיה הכוללת יכולה רק לגדול. לכן
כלומר השינוי השלילי באנרגיה החופשית של הלמהולץ מהווה חסם עליון לעבודה שנעשתה על ידי המערכת. אם המערכת לא מבצעת עבודה, נקבל שהאנרגיה החופשית של הלמהולץ יכולה רק לקטון בתהליך.
עיקרון מינימום האנרגיה החופשית של הלמהולץ במכניקה סטטיסטית
בין כל הקונפיגורציות האפשריות של מערכת הנמצאת במגע תרמי עם אמבט חום, המסתברת ביותר היא זו שעבורה האנרגיה החופשית של הלמהולץ מינימלית.
הוכחה
עבור המערכת שתוארה, נסתכל על האנטרופיה של המערכת הכוללת
כאשר \sigma _R אנטרופיית האמבט, \sigma _H אנטרופיית המערכת ו- U_H האנרגיה הפנימית של המערכת. האנטרופיה מסומנת כאן ביחידות של אנרגיה:  S=k_B\sigma (k_B קבוע בולצמן). אנו מניחים ולכן  ונוכל לקרב את אנטרופיית האמבט סביב U_{total}
כאשר \tau =k_B T טמפרטורת האמבט ביחידות של אנרגיה. \tau קבועה ולכן כל הנגזרות מסדר הגבוה מ-1 מתאפסות ומתקבל
המערכת הכוללת סגורה ולכן קונפיגורציית שיווי המשקל שלה (כלומר המסתברת ביותר) מתקבלת עבור מקסימלי ולכן  מינימלי. מינימום זה מושג על ידי שינוי כל הפרמטריים הפנימיים של המערכת החופשיים להשתנות וגם על ידי שינויים של האנרגיה הפנימית U_H. אם מוצאים תחילה את המינימום של כאשר U_H קבוע, אז את המעבר האחרון של המינימיזציה ניתן לכתיבה ע"י
במכניקה סטטיסטית
האנרגיה החופשית של הלמהולץ שימושית בעבודה עם צבר קאנוני, בה הטמפ', הנפח ומספר החלקיקים קבוע, והיא פונקציית המצב האופיינית לצבר זה. בעזרת הביטויים של האנטרופיה והאנרגיה הפנימית ניתן להביע את האנרגיה החופשית בעזרת פונקציית החלוקה Z:
הוכחת הקשר בין האנרגיה החופשית של הלמהולץ לפונקציית החלוקה
במקרה של צבר קאנוני, הסיכוי למצוא את המערכת במצב מיקרוסקופי r עם אנרגיה \epsilon_r נתון ע"י: כאשר (k_B קבוע בולצמן) ו- Z פונקציית החלוקה: והסכימה היא על כל המצבים המיקרוסקופיים הזמינים במערכת עם אנרגיה \epsilon_r. האנרגיה הפנימית הממוצעת היא:
בנוסף ולכן:
כאשר \psi(N_i,V) פונקציה כלשהי הנובעת מהאינטגרציה. עבור T\to 0, נשתמש בהגדרת האנטרופיה במכניקה סטטיסטית: כאשר g(n,U) פונקציית הריבוי ונקבל כאשר g_0 פונקציית הריבוי של אנרגיית מצב היסוד. לכן: אבל מהגדרתו ולכן  וקיבלנו:
הכללת האנרגיה החופשית עבור גופים
באופן יותר כללי, הביטוי PdV תלוי במאמץ ובמעוות הפועל על הגוף ולכן נוכל לרשום את האנרגיה החופשית: כאשר טנזור המאמץ,   טנזור המעוות ואנו משתמשים בהסכם הסכימה של איינשטיין. כעת, מהמשוואה הדיפרנציאלית ניתן למצוא ביטוי עבור טנזור המאמץ:
חוק הוק
עבור גוף איזוטרופי הנמצא בטמפרטורה קבועה ועובר מעוות, נרצה למצוא את האנרגיה החופשית כתלות בטנזור המעוות. נניח כי המעוות קטן ולכן נוכל לרשום את האנרגיה החופשית כחזקות של טנזור המעוות. F סקלר ולכן גם הביטויים התלויים בטנזור המעוות חייבים להיות סקלרים. ולכן לא ייתכנו ביטויים ליניאריים של טנזור המעוות. טנזור המעוות סימטרי ולכן ניתן לקבל באמצעותו 2 סקלרים בלתי תלויים: סכום ריבועי האלכסון הראשי וסכום הריבועים של כל הרכיבים כאשר F_0 האנרגיה החופשית של הגוף בטמפרטורה הנתונה ללא מעוות ו- הם קבועי לאמה. הסכום מייצג את המעוות הנפחי ולכן כאשר  פועל מעוות גזירה בלבד. נוח לרשום את האנרגיה החופשית באמצעות ביטוי שקול:
כאשר מודול הנפח ו- \mu מודול הגזירה. נשים לב שכעת הביטוי הימני מייצג מעוות נפחי והביטוי השמאלי הוא טנזור בעל עקבה 0 ולכן מייצג מעוות גזירה.
בשיווי משקל האנרגיה החופשית מינימלית. אם לא פועלים כוחות חיצוניים על הגוף, ל- F כפונקציה של חיים להיות מינימום ב-. לכן הביטוי של F כפונקציה של הוא פונקציה ריבועית חיובית. אם, רק הביטוי השמאלי בנוסחא נותר. באותו אופן, אם רק הביטוי הימני נותר. לכן נקבל
נמצא את הדיפרנציאל של F (בטמפרטורה קבועה) מכאן שטנזור המאמץ הוא נשים לב ש ונקבל שטנזור המעוות כתלות בטנזור המאמץ הוא מהביטוי עבור טנזור המאמץ נסיק שהמאמץ הנפחי תלוי רק בסכום \sigma_{ii} והקשר בין \sigma_{ii} ל- תלוי רק במודול הנפח K. בדחיסה הידרוסטטית  ולכן: כיוון שהמעוות קטן, כך גם קטנים ונוכל לרשום באופן דיפרנציאלי: כאשר הביטוי 1 / K נקרא מקדם הדחיסות.
כיוון שהאנרגיה החופשית נתונה כפונקציה ריבועית, מתקיים: וכיוון ש - נקבל על ידי הצבה של \sigma_{ij} בנוסחא מהביטוי של, נקבל שגם פונקציה ריבועית ולכן באופן דומה וע"י השוואה לנוסחא האחרונה נקבל: חשוב לציין שנוסחא זו נכונה רק כאשר חוק הוק תקף. בשונה מהביטוי שנכון באופן כללי.
גאורג (סרט)
גאורג (באסטונית: Georg) הוא סרט קולנוע אסטוני משנת 2007. הסרט הוא ביוגרפיה של הזמר האסטוני גאורג אוטס. הוא צולם בטאלין, בהלסינקי ובמוסקבה.
עלילה
הסרט עוקב אחר מערכות היחסים של אוטס. לאחר שנישא לראשונה, הוא התגייס לצבא, ובמהלך שירותו הוא פוגש בירוסלבל את אסטה, רקדנית בלט צעירה. בעקבותיה הוא מתגרש מאשתו ונישא לה בשנית.
לאחר המלחמה מתחילים בני הזוג לעבוד ביחד בבית האופרה של טאלין. אוטס זוכה לפרסום והצלחה, בעוד רעייתו זוכה להצלחה פחותה והיא מתמקדת בעיקר בחיי המשפחה.
לאחר מכן הנישואים עולים על שרטון. הוא מתגרש ומתחתן בפעם השלישית. במהלך נישואים אלו מתואר כיצד הוא מתמודד עם מחלתו.
סתניקטיס
סתניקטיס (שם מדעי: Sthenictis) הוא סוג של טורף נכחד ממשפחת הסמוריים שחי בתקופת המיוקן לפני 13–9.2 מיליון שנה. הוא התגלה לראשונה ב-1910 בחפירות באורגון, ומאובניו נמצאו ברחבי ארצות הברית ודרום קנדה. מין אחד - Sthenictis neimengguensis נמצא גם במונגוליה וסין. רוב המאובנים מכילים עצמות, שיניים ולסתות.
יצור זה היה מאבותיהם של הסמורים הקיימים, קרובם הרחוק של הסמור והדלק, והוא הגיע למשקל של 5–13.7 ק"ג (ישנם שני סוגי דגימות משקל). ליצור היה גוף דק עם רגליים ארוכות וחזקות, והוא חי כנראה על העצים חלק מזמנו. היו לו ניבים קדמיים ארוכים. הוא ניזון מבשר, אך שיניו הותאמו גם לאכילה של מזון צמחי או של חרקים.
היצור חי בדומה לדלקים או סמורים מודרניים ביערות אמריקה של המיוקן.
מאט בומר
מת'יו סטאטון "מאט" בומר (באנגלית: Matthew Staton "Matt" Bomer; נולד ב-11 באוקטובר 1977) הוא שחקן אמריקאי, זוכה פרס גלובוס הזהב ומועמד פרס אמי על תפקידו בסרט של HBO; "הלב הרגיל". פרסומו העיקרי היא מסדרת הטלוויזיה "צווארון לבן" בתור ניל קאפרי, פושע שנתפס ועוזר ל-FBI לתפוס פושעי צווארון לבן.
ביוגרפיה
נולד בשם מת'יו סטאטון בומר בשכונת הפרוורים וובסטר גרובס בעיר סנט לואיס, מיזורי, לאליזבת' מייסי (לבית סטאטון) ולג'ון אוניל בומר הרביעי. אביו, נבחר דראפט של קבוצת הפוטבול דאלאס קאובויס, שיחק בקבוצה מ-1972 עד 1974. לבומר יש אחות בשם מייגן בומר, ואח בשם ניל בומר, שהוא מהנדס. הוא בן דוד רחוק של הזמר האמריקאי ג'סטין טימברלייק. משפחתו של בומר היא ממוצא אנגלי, ולשי, סקוטי, אירי, שווייצרי-גרמני וצרפתי.
בומר גדל והתחנך ביישוב ספרינג, טקסס, ולמד בתיכון קליין; הוא היה חבר לכיתה של השחקנים לי פייס ולין קולינס. בתיכון הלך בומר בדרכו של אביו. הוא שיחק בקבוצת הפוטבול של התיכון בעמדת וייד רסיבר (קולט מרוחק) ומגן אחורי, כל זה לפני שהחליט להתרכז במשחק. ב-1999 עבד בומר כברמן בזמן שבילה שנה בגאלווי, אירלנד.
בגיל 17 הוא ערך את הופעת הבכורה שלו בבמה המקצועית כאספן צעיר בהפקה של המחזה "חשמלית ושמה תשוקה" מאת טנסי ויליאמס שהוצגה על ידי תיאטרון הסמטה במרכז העיר יוסטון. הוא גם הופיע בהפקה משנת 1998 של "יוסף וכתונת הפסים המשגעת" מאת טים רייס שהוצגה בפסטיבל שייקספיר בסידר סיטי, יוטה.
בומר למד באוניברסיטת קרנגי מלון עם חברו השחקן ג'ו מנגנלו, וסיים תואר ראשון באמנויות הבמה ב-2001.
קריירה
בספטמבר 2016 יצא סרט הפעולה "שבעת המופלאים" בה הוא מככב לצידם של דנזל וושינגטון, אית'ן הוק, כריס פראט והיילי בנט.
בשנת 2019 לוהק לעונתה השלישית של סדרת הפשע "החוטאים" של רשת USA, בתפקיד ג'יימי. העונה עלתה במהלך 2020.
חיים אישיים
ב-2011 בומר התחתן עם היחצן סיימון הולס; הנישואים התפרסמו בתקשורת רק ב-2014. בראיון שדן בנישואיו, אמר בומר שטקס החתונה שלהם היה אירוע קטן מאוד בעיר ניו יורק: "זה היה מאוד קריר ומאוד קטן - רק הקרובים והיקרים שלנו נכחו בו." לזוג יש שלושה ילדים שנולדו באמצעות פונדקאות: קיט הולס (2005), והתאומים, ווקר והנרי הולס (2008)
בומר יצא בפומבי כהומו ב-2012, כאשר הודה להולס ולילדיהם במהלך נאום קבלת הפרס ההומניטרי שלו על שם סטיב צ'ייס. כמו כן בשנת 2012, הוענק לבומר פרס השראה על עבודתו כתומך זכויות להט"ב, בין היתר עבור תרומתו לארגון GLSEN.
אבצס חצוצרתי-שחלתי
אבצס חצוצרתי-שחלתי (באנגלית: Tubo ovarian abcess) הוא תהליך זיהומי אשר נגרם בחצוצרה ובשחלה כתוצאה ממספר גורמים, ביניהם מחלה דלקתית של האגן אצל נשים ועוד. אבצס זה גורם לכאבים בבטן התחתונה ולכאבי אגן, בחילות, הקאות, חום וטכיקרדיה בחלק מן המקרים, כאשר במישוש האגן ניתן לחוש במסה רגישה למגע.
באופן כללי, אבצס יכול להתרחש כתוצאה מדלקת חצוצרות חריפה הנגרמת על ידי חיידק הזיבה (גונוריאה) או חיידקים נוספים המקושרים למחלות מין. עם זאת, לרוב אבצס מתהווה כאשר יש כבר זיהומים חוזרים באזור בחצוצרה בו הרקמה ניזוקה באופן כרוני, כלומר התהליך הפתוגני הוא תהליך בו נזק לשכבת האפיתל יחד עם מעורבות חיידקית מאפשרת גם לחיידקים אנארוביים לחדור לאזור זה ולהתרבות.
התהליך יכול להביא לשינויים אנטומיים, הכוללים הידבקויות לאיברים אחרים. מעורבות של השחלה, לרוב באזור בו מתרחש הביוץ, יכול להביא לאזור בו יתרחש האבצס עצמו. לחץ על האבצס יכול להביא לקריעת המעטפת שבו ולמצב מסכן חיים בו תוכן האבצס מתפזר בבטן ומביא לפריטוניטיס מפושט.
גורם סיכון נוסף ליצירת אבצס הוא התקן תוך רחמי, כאשר אחד הפתוגנים המביאים ליצירתו הוא הפתוגן Actinomyces israelii, אשר נמצא בכ- 8% עד 20% מהנשים עם התקן תוך רחמי.
תסמינים קליניים
לרוב, מתהווה אבצס חצוצרתי שחלתי אצל בחורה צעירה עם היסטוריה של זיהומי אגן חוזרים. עם זאת, אבצס כאמור יכול להתהוות גם בקבוצות גיל אחרות. משך התסמינים הקליניים הוא בקירוב שבוע, כאשר התחלת הכאבים מתרחשת כשבועיים או יותר לאחר הווסת. זאת בניגוד לדלקת אגנית המתייצגת ברוב המקרים מיד לאחר הווסת או מיד לפניה.
התסמינים הקליניים הם כאבי אגן ובטן תחתונה, חום, בחילה והקאות וכן טכיקרדיה. תיתכן רגישות בכל הבטן ואף guarding (ממצא פיזיקלי בבדיקת בטן המדגים רגישות בעת לחיצה על אזורים בבטן).
קיים קושי לבדוק את האגן לאור רגישות רבה באזור, אולם ניתן למשש לעיתים מסה באגן המהווה את האבצס עצמו. אם האבצס נקרע, הסימנים הקליניים דומים למצב של כאבי בטן חריפים ("בטן חריפה"), ועלולים לכלול צמרמורות, תת-לחץ דם, מתן שתן מופחת וסימנים נוספים של שוק.
מעבדה והדמיה
לתוצאות המעבדה ערך מועט יחסית באבחנה של אבצס חצוצרתי שחלתי. ספירת הדם הלבנה יכול לנוע מספירה נמוכה ועד ספירה גבוהה מאוד, תרבית שתן אך היא לא חייבת לקדם באבחנה הקלינית. מדדים עיקריים שמכוונים לתהליך של אבצס הם שקיעת דם מוחשת ורמת CRP גבוהה. צילום בטן בגבול האגן יכול להדגים ממצאים של Dynamic ileus.
בדיקת אולטראסאונד היא בדיקת הבחירה לצורך האבחנה.
עם זאת באבחנה מבדלת לאבצס יש לשקול ציסטה שחלתית, גידול, היריון חוץ רחמי ולמעשה כל מחלה בטנית אשר יכולה להביא לתסמינים של כאבי בטן כאמור, לרבות מצבים הקשורים במערכת העיכול.
טיפול
באבצס שלם שאינו קרוע, ושאינו סימפטומטי (ללא תלונות קליניות) הטיפול המקובל הוא מתן טיפול אנטיביוטי ארוך טווח ומעקב צמוד. אם המסה לא נעלמת בתוך 15-21 ימים, או נעשית גדולה יותר, יש לבצע ניקוז. הניקוז יכול להתבצע תחת הדמיה או בניתוח, כאשר לעיתים אין מנוס מלבצע כריתת רחם, שחלות וחצוצרות. עם זאת לעיתים ניתן להסתפק בכריתה חד צידית של השחלה והחצוצרה או סלפינגוטומיה (ביצוע חתך בחצוצרה וניקוז מלא).
אם האבצס שלם ואינו קרוע, אולם קיימות תלונות קליניות, יש לבצע אשפוז מיידי של החולה, להורות על מנוחה מוחלטת ולעקוב באופן הדוק אחר סימנים חיוניים ותפוקת השתן. יש לתת טיפול אנטיביוטי אינטנסיבי למשך 2-3 ימים אשר יכלול קלינדמיצין או מטרונידזול לאור פעילותם נגד חיידקים אנארוביים המעורבים ביצירת האבצס. אם הטיפול ההתחלתי מצליח, יש לתת אנטיביוטיקה למשך 10-14 ימים נוספים (טטרציקלין למשל). אם האבצס לא מתפוגג, כפי שקורה במקרים רבים, יש לפנות לניתוח כאמור לעיל.
כאשר האבצס נקרע, מדובר במצב מסכן חיים אשר עלול להיות קטסטרופלי. מצב זה מחייב ניתוח דחוף בו מתבצע חתך בבטן וכל הנוזל המוגלתי מנוקז, מתבצעת כריתה מלאה של רחם, שחלות וחצוצרות.
דבאו סיטי
דבאו סיטי (בפיליפינית: Lungsod ng Dabaw, "לונגסוד נג דבאו"; בסבואנו: Dakbayan sa Dabaw, "דקבאיאן סה דבאו"; לעיתים מוזכרת בתור דבאו בלבד) היא בירת מחוז דבאו בפיליפינים. שטחה של העיר, הנמצאת בחוף האי מינדנאו, הוא 2,444 קילומטרים רבועים, מה שהופך אותה לעיר הגדולה בפיליפינים מבחינת שטח. ב-2015 התגוררו בעיר 1,632,991 תושבים, מה שהופך אותה לעיר השלישית בגודל אוכלוסייתה בפיליפינים, אחרי קזון סיטי, ומנילה, ובמטרופולין שלה התגוררו 2,262,518 תושבים (נכון ל-2010), מה שהופך אותו למטרופולין השלישי בגודל אוכלוסייתו בפיליפינים, אחרי המטרופולין של מנילה והמטרופולין של סבו סיטי.
היסטוריה
ב-1867 נואבה ורגרה עברה למיקום בו היא נמצאת כיום, וב-1868 שונה שמה לדבאו.
לאחר שהפיליפינים עברו לשליטת ארצות הברית בעקבות מלחמת ארצות הברית–ספרד ב-1898, האמריקאים הקימו באזור מטעים רבים. בנוסף גם יפנים רבים השקיעו והתיישבו באזור, וכן אנשים משאר הפיליפינים. דבאו המשיכה לגדול וב-16 באוקטובר 1936 היא קיבלה מעמד של עיר.
ב-8 בדצמבר 1941, במהלך מלחמת העולם השנייה, היפנים הפציצו את העיר והם כבשו אותה ב-1942. ב-1945 כוחות אמריקאים ופיליפיניים כבשו מחדש את העיר. המלחמה הביאה לחורבן העיר החדשה וכלכלתה נפגעה קשות.
לאחר המלחמה העיר השתקמה והיא הפכה להיות בירת מחוז דבאו והעיר הגדולה ביותר באזור.
כלכלה
העיר היא המרכז הכלכלי והפיננסי של מינדנאו. הכלכלה מסתמכת על נמל דבאו, חקלאות, הכוללת בין היתר גידול מנגו, פומלה, בננה, קוקוס, אננס, קפה, פפאיה ומנגוסטין, ותיירות.
חינוך
בדבאו סיטי פועלות מספר אוניברסיטאות, בהן אוניברסיטת מינדנאו, אוניברסיטת אטנאו דה דבאו ואוניברסיטת דרום-מזרח הפיליפינים.
גאוגרפיה
דבאו סיטי נמצאת בדרום-מזרח מינדנאו, בחוף הצפון-מערבי של מפרץ דבאו.
טופוגרפיה
שטחה של העיר הוא 2,444 קילומטרים רבועים. חלק המערבי של העיר נמצא על גבעות אשר הופכות למישור ככל שמתקדמים מזרחה אל החוף. בקצה הדרום-מערבי של דבאו סיטי נמצא ההר אפו, ההר הגבוה ביותר בפיליפינים. בקרבת העיר נמצא נהר דבאו.
גאולוגיה
למרות שדבאו סיטי נמצאת באזור טבעת האש, מעולם לא התרחשה בה רעידת אדמה חזקה במיוחד. הר אפו הקרוב לעיר הוא הר געש רדום.
אקלים
דבאו סיטי נמצאת באזור בו שורר אקלים טרופי, עם שינויים עונתיים קלים בלבד בטמפרטורות. הטמפרטורה הממוצעת ליום היא תמיד מעל 26 מעלות צלזיוס, וממוצע כמות המשקעים החודשית הוא תמיד מעל 77 מילימטרים.
תחבורה
התחבורה הציבורית בדבאו סיטי משתמשת בכלי רכב מגוונים, בהם אוטובוסים, מוניות וג'יפנים. קווי אוטובוס יוצאים מדבאו לערים מרכזיות אחרות במינדנאו, כמו קגאיאן דה אורו.
בין דבאו סיטי ומנילה עוברות אוניות גל-נוע ומעבורות.
את דבאו סיטי משרת נמל התעופה הבינלאומי פרנסיסקו בנגוי, המציע טיסות לערים מרכזיות בפיליפינים וכן לסינגפור.
גרנות
גרנות אגודה שיתופית חקלאית מרכזית בע"מ היא התשלובת החקלאית-תעשייתית הגדולה בישראל. התשלובת בבעלות של 43 קיבוצים ומושבים, הפרושים לאורך מישור החוף המרכזי - בין חיפה לתל אביב. קבוצת גרנות פועלת בענפי המשק הבאים: חקלאות, תעשייה, תשתיות, אנרגיה, מזון, נדל"ן, מימון, הדרכה, הובלה, אגטק, פודטק ועוד.
עם מחזור של כ-3.7 מיליארד ש"ח, נמנה גרנות עם הקואופרטיבים הגדולים בעולם, זאת על פי מחקר של איגוד הקואופרטיבים הבינלאומי, שהתפרסם ב-2007.
מפעלי "גרנות" נמצאים על כביש 65 מזרחית לחדרה בסמוך לקיבוץ גן שמואל ולתחנת הרכבת חדרה מזרח.
עמית בן יצחק, חבר קיבוץ רמת הכובש, מכהן כיו"ר הקבוצה משנת 2014. מנכ"ל האגודה המרכזית, גרנות בע"מ, הוא שרון שלזינגר, חבר קיבוץ להבות חביבה. אודי שצקי, חבר גן שמואל מנהל את מפעלי גרנות.
גם את שני התאגידים הגדולים של גרנות - אמבר וצומח גרנות מובילים מנכ"לים החברים במשקי גרנות. גלעד אגמון, מקיבוץ מעגן מיכאל, הוא מנכ"ל אמבר וגיורא מרום, ממי עמי, מנכ"ל צומח גרנות.
היסטוריה
גרנות נוסד כארגון קניות ב-1940 במטרה לנצל את יתרון הגודל, הן בתחום שיווק תוצרת חקלאית והן בריכוז הקניות עבור המשקים. התאגדות המשקים לגוף אחד איפשרה ומאפשרת עד היום ניצול טכנולוגיות יקרות על מנת לעבד תוצרת חקלאית, להוזיל את העלויות ולממן הון חוזר הנדרש לקיומו של המשק החקלאי. עם השנים צמח הארגון בהתאם לצרכים המשתנים של בעליו, תוך הקפדה על בחירת כיווני צמיחה הקשורים לחקלאות ולאורך החיים בקיבוצים.
אלכסנדר סקושגורד
אלכסנדר יוהאן ילמר סקושגורד (בשוודית: Alexander Skarsgård; נולד ב-25 באוגוסט 1976) הוא שחקן שוודי, זוכה פרס אמי, פרס גלובוס הזהב ופרס גילדת שחקני המסך על תפקידו כפרי רייט בסדרה "שקרים קטנים גדולים" ברשת HBO. עוד לפני כן, התפסם בזכות תפקידו כאריק נורת'מן בסדרת הטלוויזיה "דם אמיתי", ובתור בראד קולברט במיני-סדרה "דור מזוין".
ביוגרפיה
סקושגורד נולד בסטוקהולם, שוודיה. הוא בנו הבכור של השחקן השוודי סטלאן סקושגורד ואשתו הראשונה מיי, פיזיקאית במקצועה. הוריו התגרשו ב-2007. אלכסנדר הוא הבכור משישה אחים, בהם השחקנים גוסטב סקושגורד וביל סקושגורד, ועוד שני אחים למחצה, מנישואיו השניים של אביו.
חבר של אביו אשר עבד כמפיק נתן לסקושגורד את תפקידו הראשון בקולנוע בגיל 7. ב-1989, הופיע בתפקיד ראשי בסרט טלוויזיה שוודי "הכלב שחייך" של תאגיד השידור השוודי. בגיל 19 התגייס לצבא השוודי ושירת כ-18 חודשים. לאחר שחרורו, עזב את שוודיה והחל ללמוד בחוג ללימודי אנגלית באוניברסיטת לידס בקט במערב יורקשייר, אנגליה במשך שישה חודשים.
קריירה
בשנת 1997 נרשם לקורס תיאטרון במכללת מארימונט מנהטן ועבר לניו יורק. הוא שב לשוודיה לאחר כחצי שנה והחל לשחק בסרטים, סדרות טלוויזיה והפקות תיאטרון.
במהלך חופשה בארצות הברית ב-2001, קיבל את התפקיד של מיקוס הדוגמן בסרט האמריקאי "זולנדר" בכיכובו של בן סטילר. בשנת 2004 עבר ללוס אנג'לס אך המשיך לעבוד בשוודיה.
בשנת 2008 הגיעה הפריצה הגדולה שלו, כאשר החל לשחק במיני-סדרת המלחמה "דור מזוין" מבית היוצר של HBO, ובסדרה "דם אמיתי" שיצר והפיק אלן בול לרשת HBO העוסקת בדו-קיום בין ערפדים ובני אדם; בסדרה גילם לכל אורך עונותיה את אריק נורת'מן, ערפד רב-עוצמה בן 1000 שנים ולוחם שוודי ויקינגי בעברו.
ב-2009 סקושגורד השתתף בקליפ "Paparazzi" של ליידי גאגא בתור החבר שלה.
בשנת 2010, שיחק במותחן הפסיכולוגי "13" לצד ג'ייסון סטיית'האם. בשנת 2011, הופיע בסרטו של הבמאי הדני לארס פון טרייר "מלנכוליה" לצד קירסטן דנסט שגילמה את אשתו. הסרט הוקרן בבכורה בפסטיבל הקולנוע בקאן באותה שנה וזכה בשלושה פרסים בפרס האקדמיה האירופית לקולנוע כולל פרס הסרט הטוב ביותר. שיחק גם בסרט "כלבי הקש" של הבמאי הישראלי-אמריקאי רוד לוריא; והוא מהווה רימייק לסרט באותו שם משנת 1971.
בשנת 2012, שיחק בסרט המדע בדיוני "באטלשיפ" בבימויו של פיטר ברג, בהשתתפות ריהאנה וליאם ניסן. למרות הביקורות השליליות מצד המבקרים, הסרט היה לשובר קופות בבתי הקולנוע. בשנת 2013, הופיע בתפקיד הראשי בסרט הקולנוע "בעיניים של מייזי"; עיבוד מודרני לרומן באותו שם מאת הנרי ג'יימס. שיחק גם במותחן "חיים כפולים" לצד בריט מרלינג. בשנת 2014, שיחק בסרט "המעניק" בכיכובה של אודיה רש, המבוסס על הנובלה בעלת השם הזהה - "המעניק" - מאת הסופרת לויס לאורי.
בשנים 2017-2019 שיחק לצד ניקול קידמן וריס וית'רספון בשתי עונות של סדרת הדרמה-קומית "שקרים קטנים גדולים" שיצר וכתב דייוויד אי קלי לרשת HBO, אשר מבוססת על הרומן באותו שם מאת הסופרת ליאן מוריארטי. סקושגורד גילם את פרי רייט, בעלה המתעלל של סלסט (קידמן). הוא תיאר את דמותו כאלימה עקב קונפליקטים פנימיים הכרוכים בחוסר הביטחון שלו לגבי הצורך באהבת אשתו. הסדרה זכתה להערכה והצלחה בינלאומית, ועל סקושגורד נאמר במגזין הוליווד ריפורטר שהופעתו בסדרה "מצמררת לחלוטין". על תפקידו בסדרה זכה בפרס אמי, בפרס גלובוס הזהב לשחקן משנה מצטיין במיני-סדרה ובפרס גילדת שחקני המסך.
בשנת 2018, שיחק את דמותו של אנטון זלסקי במותחן "ההונאה הגדולה", לצדם של ג'סי אייזנברג וסלמה הייק, במותחן האקשן "בחשכת הליל" בהפקה של נטפליקס ובסרט המדע הבדיוני "אילם" גם הוא הפקה של נטפליקס, מאת הבמאי הבריטי דאנקן ג'ונס. באותה שנה הופיע גם בתפקיד ראשי במיני סדרה "המתופפת הקטנה" המבוססת על ספר באותו שם מאת ג'ון לה קארה, ושודרה לראשונה ברשת BBC הבריטית ולאחר מכן בערוץ AMC האמריקאי.
בשנת 2019, השתתף בקומדיה הרומנטית "מה הסיכוי?", שם גילם את ראש ממשלת קנדה. שיחק גם בסרט המלחמה "המחסלים", והחל לככב בסדרת הטלוויזיה של רשת Showtime "להפוך לאלוהים במרכז פלורידה", בתפקיד של טראביס סטאבס לצדה של קירסטן דנסט. כמו כן השתתף לצדה של קירה נייטלי.בסרט "אחרי המלחמה" המתרחש בהמבורג שלאחר המלחמה ב-1946.
בשנת 2020, הופיע סקושגורד במיני-סדרה מבית פרמאונט+; "העמדה" בתור השד רנדל פלאג; המיני-סדרה מבוססת על ספרו באותו שם של סטיבן קינג שיצא לאור בשנת 1978.
בשנת 2021, הופיע בתור הגאולוג נתן לינד בסרט "גודזילה נגד קונג", כחלק מיקום המפלצות של אולפני לג'נדרי. הסרט זכה לביקורות חיוביות ולהצלחה מסחרית. לאחר מכן באותה שנה, שיחק בסרטה הראשון של רבקה הול כבמאית "חוצָה את הקו", דרמה בשחור-לבן המבוסס על ספר באותו שם מאת הסופרת נלה לרסן. הסרט יצא בהפצה מוגבלת ב-27 באוקטובר 2021 ולאחר מכן שוחרר בשירות הסטרימינג נטפליקס ב-10 בנובמבר. בהמשך החל לשחק בעונה השלישית של סדרת הדרמה "יורשים" מבית HBO; בתפקיד לוקאס מטסון, מנכ"ל חברת הייטק מפורסמת.
בשנת 2022, שיחק בסרט הדרמה ההיסטורי "מלך הצפון" לצדה של ניקול קידמן, ובבימויו של רוברט אגרס, שכתב את התסריט יחד עם המשורר והסופר האיסלנדי סיון.
חייו האישיים
ביולי 2011, הוא קיבל תואר כבוד מאוניברסיטת לידס בקט, שבה למד. הוא מזדהה כפמיניסט.
בשנים 2015-2017, סקושגורד היה בזוגיות עם הדוגמנית והסטייליסטית הבריטית אלכסה צאנג.
רבא בריה דרבה
רבא בריה דרבה הוא אמורא בבלי, בדור השישי לאמוראי בבל.
תולדות חייו
רבא נולד לרבה בר נחמני, ששימש כראש ישיבת פומבדיתא.
אף על פי שלאביו רבה, היו כמה בנים שהיו אמוראים, הרי שהוא הבולט מביניהם. מאמריו ופסקיו מוזכרים פעמים רבות בתלמוד, אנו מוצאים אותו מתכתב עם רב יוסף, מי שמילא את תפקיד ראש ישיבת פומבדיתא לאחר פטירת אביו, כשהוא כותב אליו "ילמדנו רבינו" בלשון כבוד, ודן בהלכה עם אמוראים רבים אחרים.
גם העובדה הבאה תוכיח שהוא היה הבולט מבין בניו של רבה (אף על פי שגם אחיו רב חייא היה אמורא). רבא בר מרי דרש בבית המדרש את הפסוק "ומי אוהב בהמון - לו תבואה", פשוטו של הפסוק הוא "כל האוהב בהמון" מי שאוהב הרבה כסף "לו תבואה" יש לו הרבה כסף, ומשמעו שאדם שאוהב תלמידי חכמים, גם בניו תלמידי חכמים, כי התורה מחזרת עליו ועל זרעו. כאשר אמר זאת רבא בר מרי, הופנו עיני חכמי בית המדרש לעבר רבא בריה דרבה, שאביו רבה היה ידוע כאוהב תלמידי חכמים ולומדי תורה, וככל הנראה לכן זכה לבן תלמיד חכם כרבא.
משרד המשטרה (האימפריה הרוסית)
משרד המשטרה של האימפריה הרוסית (ברוסית: Министерство полиции Российской империи) היה המשרד הממשלתי ברוסיה בשנים 1810-1819 שהיה אחראי על משטרת רוסיה וביטחון הפנים ברחבי האימפריה הרוסית. רשמית, המשרד החל לפעול ב-25 ביוני 1811. המשרד הוקם על פי מודל שיצר הרוזן מיכאיל ספארנסקי.
ב-4 בנובמבר 1819 משרד המשטרה אוחד אל תוך אם.וה.דה - משרד הפנים הרוסי שהוקם מחדש. על בסיס משרד המשטרה הוקמה המחלקה השלישית בלשכת הוד מעלת הקיסר שהחליפה את המשרד בתפקידי המאבק בשחיתות וביטחון פנים.
שבר עשרוני
במתמטיקה, שבר עשרוני הוא שיטה לרישום מספרים ממשיים. המספר חצי, למשל, מוצג בצורה 0.5 כשבר עשרוני. הנקודה המפרידה בין שני חלקיו של שבר הרשום בצורה כזו קרויה נקודה עשרונית משמאל לה נרשם חלקו השלם של המספר, ומימין לה נרשם חלק השבר של המספר. ישנן ארצות בהן משמש פסיק להפרדת החלק השלם מן השבר.
מובטח שזהו טור מתכנס, משום שהזנב שלו חסום על ידי הטור ההנדסי: (ראו 0.999...).
לכל מספר שניתן להציגו כשבר סופי יש הצגה שקולה כשבר אינסופי עם אינסוף תשיעיות בסופו. למשל המספר 0.3 שווה למספר. לפירוט ראו 0.999....
ציוד משרדי
ציוד משרדי הוא מכלול של מוצרים הקשורים לפעילות האדמיסניסטרטיבית והתפעולית השוטפת של בתי עסק, מוסדות וארגונים.
סוגים של ציוד משרדי
בתוך מגוון המוצרים המשתייכים לציוד המשרדי כגון: מדפסות, דיו למדפסת, טונר לייזר, כלי כתיבה, כיסאות, דפי צילום ועוד, ניתן למצוא גם מוצרי יסוד בסיסיים הקשורים לעולם הקמעונאות כגון: קפה, סוכר תה וחלב.
כלי כתיבה
כלי כתיבה הם כלים המשמשים לכתיבה או לשרטוט. ישנם סוגים רבים של כלי כתיבה המשתמשים למטרות שונות.
נייר ומוצריו
נְייר הוא משטח סיבי, דק במיוחד, נפוץ ביותר בצבע לבן אך קיים גם בצבעים אחרים. שימושיו העיקריים הם לכתיבה ולדפוס של טקסטים.
מוצרי נייר שנעשה בהם שימוש משרדי כוללים:
מוצרים נלווים לשימוש בנייר כוללים:
מיכון משרדי
דוגמאות למכונות שנעשה שבהן שימוש משרדי:
ריהוט משרדי
רהיט הוא עצם המשמש להישענות, אחסון או החזקת עצמים ומשטחי עבודה בגובה הרצוי מעל פני השטח. מרבית הרהיטים הם ניידים ועמידים במשך שנים רבות. פריטי ריהוט משרדי נפוצים כוללים כיסאות משרד, שולחן כתיבה, שולחנות עבודה וכיסאות מנהלים.
יועצת הרמטכ"ל לענייני מגדר
יחידת יועצת הרמטכ"ל לענייני מִגדר (בראשי תיבות: יוהל"ם; בעבר נקראה יועצת הרמטכ"ל לענייני נשים; יוהל"ן) היא יחידה השייכת לאגף כוח האדם ותפקידה לספק מידע והמלצות למטה הכללי של צה"ל בנושאים הקשורים למגדר, בעיקר בנושא שירות נשים בצה"ל, לרבות שילוב נשים בתפקידי לחימה. היחידה הוקמה בשנת 2001, בעקבות פירוקו של חיל הנשים, ובראשה עומדת קצינה בדרגת תת-אלוף. בשנים 2004–2006, בימי כהונתם של הרמטכ"לים משה יעלון ודן חלוץ, יזם ראש אגף כוח האדם, האלוף אלעזר שטרן, את ביטול תפקיד היוהל"ן ואיחודו עם תפקיד קצין שלישות ראשי, או ראש מחלקת סגל באכ"א. היוזמה לא אושרה.
היוהל"ם הנוכחית היא תא"ל אלה שדו שכטמן, שנכנסה לתפקיד בתחילת חודש נובמבר 2021.
אן מארי ד'אורליאן
ילדותה
אן מארי נולדה בשאטו דה סן-קלו שמחוץ לפריז, בתם השנייה וילדתם השלישית של פיליפ הראשון, דוכס אורליאן, אחיו הצעיר של לואי הארבעה עשר, מלך צרפת, ורעייתו הנרייטה אן, נסיכת אנגליה, אחותם הצעירה של צ'ארלס השני וג'יימס השני, מלכי אנגליה. היא הייתה צאצאית של משפחות המלוכה הגדולות באירופה: סביה מצד אביה היו לואי השלושה עשר, מלך צרפת ואנה, ארכידוכסית אוסטריה, נסיכת ספרד ופורטוגל בעוד שסביה מצד אמה היו צ'ארלס הראשון, מלך אנגליה והנרייט מארי, נסיכת צרפת, בתו של אנרי הרביעי, מלך צרפת.
כשאן מארי הייתה בת שנה בלבד מתה אימה הנרייטה אן ושנה לאחר מכן נישא אביה לאליזבת שארלוט, נסיכת הפלטין, שהייתה לה כמו אם והייתה קרובה אליה מאוד. כשהייתה בת עשר הפכה אחותה הבכורה, מארי לואיז, למלכת ספרד כאשר נישאה לקרלוס השני, מלך ספרד.
נישואים וילדים
ב-10 באפריל 1684, בהיותה בת 15, נישאה אן מארי בארמון ורסאי לויטוריו אמדאו השני, דוכס סבויה, צאצא לבית סבויה וכן נינו של אנרי הרביעי, מלך צרפת. לזוג נולדו תשעה ילדים, מתוכם שלושה מתו עם לידתם. ששת הילדים הנותרים היו:
לאחר נישואיה קיבלה אן מארי את התואר "דוכסית סבויה ונסיכת פיימונטה", ובשנת 1713 הפכה למלכת סיציליה עם עלייתו של בעלה לשלטון לפי הסכם אוטרכט. בשנת 1720 אולץ ויטוריו אמדאו לוותר על כס המלוכה הסיציליאני והוכתר במקום זאת למלך סרדיניה.
היורשת היעקוביטית
בין השנים 1714 ל-1720 הייתה אן מארי יורשת העצר לטוען היעקוביטי לכתר האנגלי, ג'יימס פרנסיס אדוארד סטיוארט, בנו של מלך אנגליה המודח ג'יימס השני. היא הפכה ליורשת העצר לאחר מותה של אחותו של ג'יימס פרנסיס, המלכה אן, והוחלפה עם היוולדו של בנו, צ'ארלס אדוארד סטיוארט.
משה לוינשטיין
מחקר
מחקרו של פרופ' לוינשטיין עוסק באלגוריתמים ומבנה נתונים. עבודותיו הבולטות הן על התאמת תבניות ואינדוקס טקסטים עם טעויות, שילוב של טכניקות מתחומים אחרים לתוך התחום של התאמת תבניות, וסיבוכיות של אלגוריתמים.
סנטינל 1
סנטינל 1 (Sentinel 1) הוא מערך של לוויני חישה מרחוק של כדור הארץ, המפותח כחלק ממיזם GMES האירופי. מטע"ד הלווינים הם לוויני מכ"ם, המאפשר תצפית על כדור הארץ ביום, בלילה ובכל מזג אוויר.
סנטינל 1 הוא מערך הלווינים בתוכנית קופרניקוס שנערכה על ידי סוכנות החלל האירופית. משימה זו מורכבת ממערך של שני לוויינים, סנטינל 1A ו- Sentinel-1B, שחולקים את אותו מישור מסלול. הם נושאים מכשיר מכ"ם מפתח סינתטי עם רצועת C המספק אוסף נתונים בכל מזג אוויר, ביום ובלילה. מכשיר זה הוא בעל רזולוציה מרחבית של עד 5 מ' ופלח של עד 400 ק"מ. קבוצת הכוכבים נמצאת על מסלול שמש סינכרוני, כמעט קוטבי (98.18°). המסלול הוא מסלול חזרתי של 12 יום ובכל מחזור יש 175 מסלולים.
הלוויין הראשון, סנטינל 1A, הושק ב -3 באפריל 2014, ו- סנטינל 1B הושק ב -25 באפריל 2016. שני הלוויינים המריאו מאותו מיקום בקורו, בגיאנה הצרפתית סנטינל 1C ו-1D נמצאים בפיתוח ועדיין לא נקבע להם תאריך השקה.
יש מגוון רחב של יישומים עבור הנתונים שנאספו באמצעות המשימה סנטינל 1. כמה משימושים אלה כוללים ניטור ים ויבשה, מענה חירום עקב אסונות סביבתיים ויישומים כלכליים. מטרה עיקרית של המשימה הייתה לספק נתוני SAR של ה- C-band. לאחרונה, סנטינל 1 עבד בשיתוף עם SMAP (Soil Moisture Active and Passive) כדי לעזור להשיג מדד מדויק יותר של אומדני לחות הקרקע. תצפיות משני המכשירים נראות משלימות זו את זו מאחר שהן משלבות נתונים על תכולת לחות האדמה.
המדיניות של ה- ESA והנציבות האירופית הופכת את הנתונים של לוויני סנטינל 1 לנגישים בקלות. משתמשים שונים יכולים לרכוש את הנתונים ולהשתמש בהם למטרות ציבוריות, מדעיות או מסחריות בחינם.
מאפיינים
מפרט לווייני סנטינל:
מצבי תפעול
לסנטינל -1 יש ארבעה מצבים תפעוליים:
מוצרי נתונים
לסנטינל 1 יש ארבעה סוגים של מוצרי נתונים:
כל רמות הנתונים זמינות באופן ציבורי באינטרנט בחינם תוך 24 שעות מזמן התצפית.
יישומים
סנטינל 1 יספק המשכיות של נתונים ממשימות ERS ו-Envisat, עם שיפורים נוספים מבחינת ביקור חוזר, כיסוי, עדכניות ואמינות השירות.
סיכום היישומים העיקריים של סנטינל 1 כולל:
צוות
הקבלן הראשי של המשימה הוא Thales Alenia Space Italy, היחידה לניהול חלליות (SMU).
טכנולוגיות אחרות כגון מודולי T/R, אנטנת מכ"ם צמצם סינתטי עם רצועת ה- C, מערכות המשנה לניהול נתונים והעברת נתונים ומחשב הלוח פותחו בל'אקווילה ובמילאנו.
קבלן הקרקע הראשי הוא "Astrium" וקבלני המשנה "Telespazioו" "WERUM". אימות הבדיקה הסופי של הלוויין הושלם בחדרים של Thales Alenia Space ברומא ובקאן.
מדרש אבכיר
מדרש אבכיר הוא חיבור מדרשי על ספרי התורה, בראשית ושמות. החיבור אבד, וכיום מצויים בידינו רק ציטוטים ממנו בחיבורים אחרים, ובעיקר ילקוט שמעוני.
מקום וזמן עריכתו
לשון המדרש וסגנונו מכילים מאפיינים של המדרשים המאוחרים, כגון שימוש בשאלות רטוריות, שימוש בלשונות כמו "רבותינו בעלי אגדה אומרים", "אמרו חכמים" וכדומה.
החוקרים נחלקו בשאלת זמן עריכתו. יש המקדימים אותה לסוף המאה העשירית ויש המאחרים אותה למאה ה-13.
יש המצביעים על ארץ ישראל כמקום עריכתו, אך הדעה הרווחת כי המדרש הוא איטלקי.
אזכורים מהמדרש
רוב ככל המובאות מהמדרש הן על ידי מחברים אשכנזים, ובעיקר סביב המאה ה-13. רוב המצטטים ממנו נמנים עם החוגים המצומצמים של חסידי אשכנז, ולכן הועלתה סברה שכבר אז תפוצתו הייתה די מצומצמת. המקור הקדום ביותר הוא בספר ייחוסי תנאים ואמוראים לרבי יהודה בן קלונימוס ממגנצא, ובספרי תלמידו רבי אלעזר מוורמייזא.
במאה ה-16 היו עותקים של המדרש במצרים ובאיטליה, אך לא נעשה בו שימוש רחב.
הציטוטים הישירים המאוחרים ביותר מן המדרש הם מסוף המאה ה-17 ותחילת המאה ה-18, על ידי רבי אליהו הכהן בחיבור "מדרש תלפיות" ורבי אברהם הלין בפירושו "זרע אברהם".
שמו
יום-טוב ליפמן צונץ שיער שהשם "אבכיר" מקורו במילים שפתחו אותו, "אבכיר כיולדה".
אולם, נמצאו עדויות לכך שהסיבה לשם זה היא בחתימת דרשות הנחמה שבו בראשי התבות "אבכי"ר" שמשמעותן "אמן במהרה כן יהי רצון" או "אמן בימינו כן יהי רצון".
מסתבר ששם זה אינו פרי עטו של עורך המדרש אלא של המעתיקים.
אופרטור
במתמטיקה, אוֹפֵּרָטוֹר (Operator) הוא סמל המשמש לציון פעולה הפועלת על מספר קבוע או משתנה של איברים בקבוצה, ותוצאתה היא איבר בקבוצה. האיברים שעליהם פועל האופרטור נקראים אופרנדים. לעיתים משתמשים במילה כשם נרדף לפעולה מתמטית, אך בדרך כלל יעשה שימוש במילה לציון פעולה אלגברית הפועלת על וקטורים במרחב וקטורי.
סוגי אופרטורים
נהוג להבחין בין אופרטורים לפי מספר האופרנדים שהם פועלים עליהם:
מקובלות שלוש שיטות לכתיבתם של אופרטורים:
בכתיב המקובל נהוג שילוב של השיטות, בהתאם לצורת הרישום המקובלת של כל אופרטור. הנוסחה, למשל, משלבת את שלוש השיטות. כתיב פולני הוא טכניקת רישום שבמסגרתה נכתבות כל הנוסחאות בשיטת פרפיקס. למשל, במקום לכתוב 2+3 נכתוב בכתיב פולני +2,3.
ביטוי הכולל אופרטורים אחדים יש לפרש ולחשב בהתאם לכללי קדימות אופרטורים.
אופרטורים ליניאריים
בענפי המתמטיקה של אנליזה מתמטית ואלגברה ליניארית, המונח אופרטור מציין העתקה ליניארית בין מרחבים וקטוריים, לעיתים קרובות ממרחב אל עצמו. בשימוש הנפוץ באנליזה, אופרטור הוא התאמה שמקבלת פונקציה (בדרך כלל ממשית או מרוכבת) ומחזירה במקומה פונקציה אחרת.
אופרטור דיפרנציאלי הוא אופרטור שמערב נגזרות. לדוגמה: האופרטור הוא אופרטור דיפרנציאלי ופעולתו על פונקציה כלשהי f היא.
השימוש באופרטורים כאלה נפוץ במיוחד באנליזה מתמטית של מרחבי בנך ושל מרחבי הילברט. על מרחבים אלה אפשר להגדיר תכונות כגון חסימות, רציפות, סגירות ושלמות של אופרטור. על מרחבי הילברט אפשר להגדיר אופרטורים הדומים לאלו של מטריצות כגון הפיכות, סימטריות, הרמיטיות ועוד.
במכניקת הקוונטים, כל הגדלים המדידים מוגדרים באמצעות אופרטורים הרמיטיים.
גלקסיות אנטנה
גלקסיות אנטנה או גלקסיית אנטנה (הקרויות גם: NGC 4038/NGC 4039) הן זוג גלקסיות מתנגשות בקבוצת הכוכבים עורב. הגלקסיות התגלו בשנת 1785 על ידי ויליאם הרשל, שמן, "אנטנה", מקורו בצורתן, כמחושים (אנטנות) של חרק. בעוד שבעבר סברו כי מרחקן של גלקסיות אלה מגלקסיית שביל החלב הוא 65 מיליון שנות אור, כיום סבורים כי המרחק הוא 45 מיליון שנות אור בלבד. גלקסיות אנטנה נמצאות במרחק זוויתי של כ-3.5 מעלות ממערב-דרום מערב לכוכב ג'יינה (γ בעורב) וכ-4.2 מעלות מצפון-מערב לכוכב מינקר (ε בעורב). מעריכים כי התנגשות שתי הגלקסיות החלה לפני כ-900 מיליון שנים.
בגלקסיות נצפו שתי סופרנובות: SN 2004GT ו-SN 2007sr.
מאיר מינדל
מאיר מינדל (נולד ב-25 בדצמבר 1946) הוא מלחין ישראלי.
ביוגרפיה
מינדל נולד בלבוב בברית המועצות (כיום באוקראינה) לרבקה- מורה למוזיקה ולצבי- חשב וכלכלן. המשפחה עלתה לישראל בשנת 1958, ומאז הוא חי בקיבוץ נגבה. מינדל הוא בוגר האקדמיה למוזיקה ע"ש רובין בתל אביב, בה למד קומפוזיציה אצל פרופ' אבל ארליך.
מינדל הקים רביעיית כלי קשת בשם "מיתרי הזהב", שכל חבריה עולים מברית המועצות לשעבר. הרביעייה מבצעת רפרטואר קלאסי ושירים עבריים מכל הזמנים, בעיבוד לרביעיית מיתרים. מינדל שרת כמ"מ בהיאחזות קציעות ב-67–1966 עד פרוץ מלחמת ששת הימים, עת שהו בו הגרעינים: 'שורק' לצובא, 'רעים' לרעים ו'פסגות' למנרה. היה נשוי לציפי בוציאן, שנפטרה בי"ב באב תשע"ו. אב למיכל ,טל, אסנת, מור וסב ל-12 נכדים.
יצחק אליה נבון
יצחק אליה נבון (י"ג באייר תרי"ט, 17 במאי 1859 – כ"ט באלול תשי"ב, ספטמבר 1952) היה איש ציבור, עיתונאי, סופר, משורר ומלחין יהודי-טורקי-ישראלי.
קורות חיים
תנועת חובבי ציון משכה את תשומת לבו, וכדי להתעדכן בפעילותה חתם על מנוי להצפירה. בתקופה זו התכתב עם סופרים כדוגמת הרב קלמן שולמן, הרב חיים זליג סלונימסקי, דוד גורדון ואחרים. כשנחום סוקולוב ביקש ממנו להיות סוכן וכתב הצפירה בטורקיה, ובהמשך של האסיף, נענה לבקשתו ושימש במקצוע זה ללא תמורה במשך כ-30 שנה. בכתבותיו ב"הצפירה" שנקראו "קושטא מקושטא" הרבה לכתוב אודות המתרחש בטורקיה.
בשל עיסוקו בספרות, ראה בהרחבת חוג דוברי העברית חשיבות עליונה. בקושטא פעל עם ידידיו לייסד בתי ספר עבריים, והשפיע על מנהלי בתי ספר קיימים להנהיג את הוראת השפה העברית במוסדותיהם. בתקופה זו כתב בכל עיתוני קושטא, לרוב תחת שמות העט "ינון" ו"בן אמיתי" בשל הביקורת מטעם הממשל. כן כתב שורת מאמרים בעיתון "לה ב'ארה" שיצא בקהיר, ובהמגיד.
בשנת 1898 (ה'תרנ"ח) ביקר לראשונה בארץ ישראל למשך כחודש. גם לאחר שחזר לקושטא, העיתונות הישראלית והשד"רים שהיו מגיעים לביתו של הגביר משה בר נתן, השאירו אותו מעודכן בקורות היישוב היהודי בישראל.
כשישראל דוב פרומקין ביקש ממנו לשמש כנציג חברת "עזרת נדחים" בקושטא, נענה בחיוב, וסכומי הכסף שגייס שימשו במידת מה להקמת בתי התימנים בכפר התימנים בשילוח.
באביב של שנת 1929 (ה'תרפ"ט) עלה לישראל והשתקע בשכונת אהל משה בירושלים. בירושלים פעל לאיסוף לחנים מזרחים עממיים ורומנסות עתיקות. לאחר תקופה בירושלים עבר לתל אביב. היה חבר באגודת הפייטנים שירי ציון שפעלה בבתי הכנסת הספרדיים בשכונת פלורנטין.
הלך לעולמו בכ"ט באלול ה'תשי"ב. הוא קבור בבית הקברות נחלת יצחק.
שיריו ולחניו
בשנת 1916 כתב והלחין בהשפעת מלחמת העולם הראשונה את השיר "ברכת שלום". בשנת 1918, בתקופה מלאת התקווה שלאחר פרסום הצהרת בלפור וסיום מאות שנות השלטון העות'מאני בארץ ישראל, כתב את השיר "ניצני שלום", שהוקלט בין היתר בביצועם של הלנה הנדל ומקהלת רינת. השיר נלקח ממנגינה ספרדית יהודית שאותה שרים בעת אמירת הקדיש או בתפילת ראש חודש. נבון שהיה בוגר בית המדרש לחזנים באדריאנופול השכיל לשלב זאת. כמו כן, שילב בשיר זה את שמו בצורה נסתרת בשתי האותיות הראשונות בכל שורה שנייה:
שירו הידוע ביותר הוא "טעם המן"; מקורו הוא בקופלאס (שיר מועד) הספרדי-יהודי "פורים לנו, פסח אן לה מאנו". שיר זה הוקלט על ידי זמרים ישראלים רבים, בהם שושנה דמארי באלבומה "מכלניות עד אור", נחמה הנדל, רן אלירן וגאולה גיל, וגם לא-ישראלים – אלי סטון (Elly Stone), מרתה שלאם (Martha Schlamme) ואחרים. בנוסף, כתב המלחין מרק לברי וריאציות על שיר זה לפרק השלישי של הקונצ'רטו לפסנתר מס' 1 שלו. במרץ 2006 התארח נגן הקלרינט הכליזמר גיורא פיידמן לרגל יום הולדתו ה-70 בתוכניתו של אריה ורדי "אינטרמצו עם אריק", ובחר לסיים את התוכנית בשיר זה.
ארכיונו של י"א נבון שמור במרכז למוזיקה של הספרייה הלאומית.
המפרי אפלבי
סר המפרי אפלבי (באנגלית: Sir Humphrey Appleby) הוא אחת משלוש הדמויות המרכזיות בקומדיה הבריטית משנות ה-80 "כן, אדוני השר" ובסדרת ההמשך "כן, אדוני ראש הממשלה". את המפרי אפלבי גילם השחקן נייג'ל הות'ורן אשר זכה בארבעה פרסים מטעם האקדמיה הבריטית לאמנויות הקולנוע והטלוויזיה על גילום דמותו של המפרי.
סר המפרי מחזיק במספר תוארי אצולה ובהם: אביר מפקד במסדר האימפריה הבריטית, אביר מפואר במסדר האמבט, חבר המסדר המלכותי הוויקטוריאני ובעל תואר שני בלימודים קלאסיים מאוניברסיטת אוקספורד. בסדרה "כן, אדוני השר" המפרי הוא מנכ"ל המשרד לעניינים מנהליים, ובפרק האחרון הוא מתמנה לתפקיד מזכיר הממשלה, תפקיד אותו הוא מבצע במהלך סדרת ההמשך.